চকরিয়া উপজেলায় পুলিশ অভিযান চালিয়ে জাল ১০০টাকার ১৯টি নোট সহ জয়নাল আবেদীন (২৭) নামে এক পাচারকারীকে আটক করেছে। গতকাল সোমবার বেলা ১২টায় পুলিশ পৌরসভার গার্লস  হাইস্কুল রোডের একটি দোকান থেকে তাকে গ্রেফতার করে। ধৃত পাচারকারী উপজেলার ফাঁশিয়াখালী ইউনিয়নের ভেন্ডিবাজার গ্রামের মৃত নুরুল ইসলামের পুত্র বলে জানা গেছে।    পুলিশ জানান, জাল টাকা পাচারকারী জয়নাল আবেদীন গার্লস হাই স্কুল রোডস্থ শম্ভু দের দোকানে জাল একশত টাকার নোট ভাংতে গেলে দোকানদার জাল টাকা সন্দেহে তাকে আটক করে পুলিশকে খবর দেয়। পরে চকরিয়া থানার এসআই মো: ইউনুছের নেতৃত্বে একদল পুলিশ ঘটনাস্থলে গিয়ে তাকে গ্রেফতার করে। এসময় পুলিশ তার দেহ তল্লাশি করে তার কোমর থেকে জাল ১০০টাকার আরো ১৯টি নোট উদ্ধার করা হয়।  এব্যাপারে চকরিয়া থানায় তার বিরুদ্ধে মামলা দায়ের করেছে। পুলিশ জানায়, ধৃত জয়নাল একজন জাল টাকা পাচারকারী চক্রের সক্রিয় সদস্য। সে দীর্ঘদিন ধরে জাল টাকার ব্যবসা চালিয়ে আসছিল।